《寄左省张起居》
唐代·郑谷

含香复记言，清秩称当年。点笔非常笔，朝天最近天。

家声三相后，公事一人前。诗句江郎伏，书踪甯氏传。

风标欺鹭鹤，才力涌沙泉。居僻贫无虑，名高退更坚。

渔舟思静泛，僧榻寄闲眠。消息当弥入，丝纶的粲然。

依栖常接迹，属和旧盈编。开口人皆信，凄凉是谢毡。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。